Dobar dan.
Jako sam uzbuđen što sam ovdje.
Ja zapravo snimam sve svoje emisije ovdje
u Centru za scenske umjetnosti okruga Orange.
Dakle, inovacija je moždana funkcija.
Ona ovisi o fizičkom zdravlju vašeg mozga.
Sigurno ste svjesni da je vaš mozak uključen u sve što radite:
kako mislite, kako se osjećate, kako se ponašate, kako se slažete s drugim ljudima.
U klinikama Amen, proučili smo
preko 63 000 snimki mozga tijekom posljednjih 20 godina,
i meni je sasvim jasno da je mozak organ prosuđivanja,
osobnosti, karaktera i inovativnosti.
I kad vaš mozak ispravno radi,
vi ispravno funkcionirate.
A kad je vaš mozak u problemima,
puno su veće šanse da ćete i u životu imati problema.
Na ekranu su prikazane dvije SPECT snimke.
SPECT je analiza koju izvodimo u svojoj klinici.
To je sofisticirana analiza slikovnog prikaza mozga
koja proučava obrasce protoka krvi i aktivnosti.
Odnosno kako vaš mozak radi.
U osnovi nam pokazuje tri stvari: područja mozga koja dobro rade,
područja mozga sa smanjenom aktivnošću,
i područja mozga s povišenom aktivnošću.
Dakle, dobra razina aktivnosti, preslaba ili pretjerana.
A naš je zadatak da je uravnotežimo.
Prikaz slijeva je snimak zdravog mozga.
On nam pokazuje cjelovitu, ujednačenu, simetričnu aktivnost.
Boja ne predstavlja ništa, bitan je oblik.
Prikaz zdesna je snimak mozga alkoholičara.
Alkohol je izravno škodljiv za funkcioniranje mozga.
Znam da mnogi od vas vjeruju
da trebate popiti dvije čaše crvenog vina dnevno
za zdravlje srca.
Međutim to nije zdravo za vaš mozak.
Kad imate zdrav mozak, meni je to potpuno jasno
onda ste sretniji, zdraviji, bogatiji, mudriji,
kreativniji i inovativniji.
A kad vam mozak nije zdrav, iz kojeg god razloga:
bilo da ste pretrpjeli ozljedu mozga, ili se loše hranite,
živite u toksičnom okruženju,
onda ste tužniji, bolesniji, siromašniji, i ne toliko pametni.
Krući ste i nefleksibilni,
što je suprotno od inovativnosti.
Ovo sam izgovorio desecima tisuća puta, i svaki put me oduševi.
Vaš mozak je najkompliciraniji organ u svemiru.
Ništa nije toliko složeno kao ljudski mozak, ništa.
Procjenjuje se da imamo 100 milijardi živčanih stanica.
I svaka živčana stanica povezana je s drugim živčanim stanicama,
i to ne samo jednom vezom,
već ima i do 10 000 pojedinačnih veza između stanica.
Što znači da imate više veza u svojoj lubanji
nego što ima zvijezda u svemiru.
Informacija u vašem mozgu putuje brzinom od 431 km/h.
Osim, naravno, ako ste pijani.
Unatoč tome što vaš mozak čini tek 2% vaše tjelesne težine,
on koristi 20 do 30% kalorija koje unosite.
Znači, od doručka koji ste jeli jutros, ili ručka koji ste imali ovo popodne,
gotovo trećina odlazi na ishranu 2% vaše tjelesne težine.
Vaš je mozak najskuplja nekretnina u vašem tijelu.
U prosjeku gubite 85 000 moždanih stanica dnevno.
Ono što smo u Amen klinikama otkrili
je da svojim ponašanjem možete ubrzati starenje,
ili ga usporiti.
Nije li to uzbudljivo?
Također, zdravlje vašeg mozga usporava inovativnost,
ili je ubrzava.
Što onda šteti vašem mozgu?
Ozljede mozga, očito.
Upravo sam završio najveću studiju NFL-a,
studiju snimaka mozgova umirovljenih NFL igrača.
NFL više ne laže o ozljedama mozga.
Sad ih shvaćaju puno ozbiljnije.
Ne dajte djeci da igraju američki nogomet ili da glavom udaraju nogometne lopte.
Dajte molim vas, pa mozak je vrlo mekan, ima gustoću mekog putra.
A vaša je lubanja vrlo tvrda,
i ima mnogo oštrih, koščatih brazdi.
Morate ga zaštititi.
Droge i alkohol su očito isto štetni,
ali ono o čemu naša zemlja još nema pojma, ali počinje shvaćati,
je da pretilost oštećuje rad mozga.
Sad postoji deset studija.
Upravo smo objavili studiju u časopisu Nature, "Pretilost",
koja kaže da kako se vaša težina povećava
fizička veličina mozga i njegova funkcionalnost se smanjuju.
Ideš.
To bi svakome od straha trebalo otjerati salo.
(Smijeh)
Pročitao sam tu studiju, tu prvu što je izašla prije koje tri godine,
I smršavio 11 kilograma.
Ozbiljno vam kažem, što se tiče mozga veličina je važna.
Ne želite imati manji mozak.
(Smijeh)
Pušenje sužava protok krvi u mozak.
Kao što ubrzava starenje kože, tako i ubrzava starenje mozga.
Visok krvni tlak, što više raste,
smanjuje se protok krvi u mozak.
Stoga trebate provjeravati krvni tlak redovito,
i ako je visok, shvatite ga ozbiljno.
Dijabetes, standardna američka prehrana, otrovne tvari iz okoliša,
nedostatak vježbanja, i nešto što ja zovem ANM-i - Automatske negativne misli,
misli koje vam padnu napamet same od sebe i unište vam dan
su sjeme poremećaja anksioznosti i depresije.
Dakle, ako je ovo sve točno, a jest,
što možete učiniti da unaprijedite svoj mozak?
Pozitivne društvene veze.
Nevjerojatno, ali ljudi s kojima provodite vrijeme
određuju vašu dugovječnost.
Nije li to zanimljivo?
Ako provodite vrijeme s ljudima
koji imaju dobre zdravstvene navike,
pokupiti ćete ih, jer su ljudi zarazni.
Ako provodite vrijeme s ljudima koji nemaju zdrave navike,
umrijet ćete ranije.
Počnite ozbiljno birati ljude s kojima provodite vrijeme.
Nove spoznaje, zato je TED savršen za ovo.
Kad god naučite nešto novo, vaš mozak stvara novu vezu.
Kad prestanete učiti, vaš mozak počinje sam sebe isključivati.
Prehrana je apsolutno ključna.
Konzumirate hranjive tvari koje vam pomažu,
ili otrovne tvari koje vam štete.
SAD prehrana, Standardna američka dijeta,
nije samo povezana s bolestima srca, rakom i dijabetesom,
već i s depresijom,
poremećajima pažnje i Alzheimerovom bolešću.
Hrana može biti lijek ili otrov.
Spavanje je također apsolutno ključno.
Znate, u 1900. smo tijekom noći spavali devet sati.
A u 2011. samo šest sati.
Ako spavate manje od sedam sati, ukupan protok krvi u mozak se smanjuje.
Vaš mozak ne može pretrpjeti takvu promjenu
u tako kratkom razdoblju ljudske povijesti
bez vrlo ozbiljnih posljedica.
Skraćivanjem sna, povećava se težina,
jer vaše žudnje za hranom izmiču kontroli.
Dakle, fizičko zdravlje je važno.
Ali je važno i budete anksiozni.
Znate li da postoje odlične studije o dugovječnosti
i da djeca koju
su učili da budu bezbrižna umiru ranije,
jer svoje zdravlje ne shvaćaju dovoljno ozbiljno.
Nadam se da vas činim malo anksioznima.
Znate, ja sam psihijatar.
I učio sam ljude da se opuste, a onda sam shvatio
da ih moram malo motivirati i mrvicu pojačati njihov strah,
kako ih dupli čizburgeri ne bi mamili.
Meditacija nas je prevarila.
Ono što smo mislili, znate, meditiraj, isključi misli, mozak će se smiriti.
Uopće nije tako.
Kad ljudi meditiraju, aktivira se prednji dio njihovog mozga
koji je najljudskiji, misaon dio njihova mozga.
Želite najbolji antidepresiv?
To svakako nije Prozac, već zahvalnost.
Svaki dan zapišite tri stvari zbog kojih ste zahvalni.
Unutar tri tjedna primijetit ćete
značajnu razliku u količini sreće.
Uništavanje ANM-ija znači ne vjerujte svakoj glupoj misli koja vam se javi.
Pitate se, "Ok, dr. Amen, vi ste psihijatar već 30 godina.
Što je najvažnije što ljudi mogu učiniti?"
Nemojte vjerovati svakoj glupoj misli koja vam padne napamet.
Postavite si ovo kratko pitanje "Je li istina?"
Kad se osjećate kao da vas suprug ne voli, je li istina?
Jer kad preispitujete svoje misli živite u racionalnijem svijetu.
Ovdje vidimo primjere tri šezdesetogodišnja mozga.
Jedan boluje od Alzheimerove bolesti.
Drugi je pretio i boluje od apneje u spavanju,
što je katastrofalno za rad mozga.
I treći je zdrav.
Koji mozak želite?
Ja znam koji ja želim.
Evo 5 načina kako će prikazi mozga utjecati na sve što radite.
Prvo je da ćete postati zavidni na tuđim mozgovima.
(Smijeh)
Skenove sam počeo raditi 1991.
Imao sam 37 godina, i skenirao sam vlastiti mozak.
Pogledao sam ga, usporedio s mnogim drugim skenovima,
i rekao "Fuj, previše kvrga i kvrgavih mjesta."
A nikada nisam pio.
Napio sam se sa 16 godina i bio mamuran pet dana.
Zaključio sam da to nije za mene.
Nikad nisam pušio, niti se drogirao.
Pa sam se pitao, "Dobro zašto moj mozak izgleda tako očajno?"
Ali u to vrijeme imao sam mnogo loših moždanih navika.
Spavao sam samo po četiri ili pet sati
jer sam bio jako ambiciozan.
Pio sam dijetna gazirana pića kao da su mi bila najbolji prijatelji.
Također imao sam više kila,
bio sam pod kroničnim stresom. I to se vidjelo.
Stoga, otkad sam vidio svoj sken i postao zavidan na tuđim mozgovima,
ponovno sam si skenirao mozak u 52. godini i sad je puno mlađi.
Moj mozak bolje izgleda.
I da znate, i vi to možete postići.
To je guba stvar u vezi mozga.
Vjerojatno ste čuli za plastičnost mozga.
Ako danas donesete dobre odluke,
to smo otkrili tijekom NFL studije,
možete početi poboljšavati svoj mozak unutar dva mjeseca.
Pa to je fantastično!
A s boljim mozgom, sve u vašem životu je bolje;
od tijela, do novca, do odnosa,
do razine inovativnosti.
Druga stvar, od kad postoji slikovni prikaz mozga,
nikad ne bih dao svojoj djeci da igraju američki nogomet.
Kad se mozak prestane razvijati?
U dvadesetpetoj.
Kod muškaraca,
neki misle u dvadesetosmoj.
Stoga ideja da si odrasla osoba u 18-oj,
iz stajališta neuroznanosti, je potpuno glupa.
Osiguravajuće kuće to znaju.
Kad se stope osiguranja mijenjaju i stabiliziraju? U 25-oj.
Zašto? Zato jer donosite bolje odluke.
A odluke koje donosite su moždane funkcije.
Stoga nemojte dozvoliti da vaša djeca stavljaju svoj mozak na kocku.
Također, otrove iz okoliša ćete početi shvaćati puno ozbiljnije.
Ovo je prikaz mozga jednog od vatrogasaca koje smo nedavno snimali.
Vidi se ukupna smanjena aktivnost.
Ove rupe? On nema fizičke rupe u mozgu,
nego mu je ukupna aktivnost ozbiljno smanjena.
Počet ćete obraćati puno više pažnje na svoju težinu.
Razmišljat ćete o ranom otkrivanju i prevenciji Alzheimerove bolesti.
Očekuje se da će se Alzheimerova bolest utrostručiti u sljedećih 25 godina.
Ne možemo si to priuštiti.
Kako spriječiti Alzheimerovu bolest?
Sprečavanjem svih bolesti koje su s njom povezane,
poput bolesti srca, raka, dijabetesa,
depresije i visokog krvnog tlaka.
Kako stvoriti svijet pogodan za mozgove ne bi li se poboljšali pojedinci?
To je moj cilj.
Vidimo pojedince i obitelji u klinikama Amen,
ali smo i jako zainteresirani za škole,
crkve, tvrtke i zajednice.
I, ovo mi je super:
Andy me posjetio prije četiri mjeseca.
Prvi puta prije nekih deset godina,
kad mu je bilo 53 i kad mu je mozak izgledao grozno.
Uspio sam ga nagovoriti da prihvati program moždanog zdravlja.
Ovako mu je mozak izgledao deset godina kasnije.
Guba, je l' da?
Želim pričati o uključivanju sustava.
Radio sam na novoj emisiji.
I u to vrijeme, otišao sam u crkvu.
Moja supruga je rekla da će odvesti Chloe,
našu sedmogodišnju kćer, u dječju crkvu, a ja sam nam trebao čuvati sjedala.
Radi se o jako velikoj obližnjoj crkvi, ne o Saddlebacku.
Kako sam ušao u crkvu,
prošao sam pored 500 krafni koje su bile na prodaju.
To me razljutilo.
Zatim sam prošao pored slanina i kobasa koje su se pekle na roštilju.
Pobijesnio sam.
I taman prije nego li sam ušao u svetište,
evo njih, prave stotine hot dogova
za prigristi nakon crkve.
Jedva da sam sjeo u svetištu, svećenik je počeo pričati
o festivalu sladoleda koji su održali večer prije.
U tom trenutku sam već gotovo psihotičan.
(Smijeh)
Kad me supruga pronašla, tipkao sam na mobitel,
a to mrzi.
Pogledala me onako kako te samo supruga može pogledati,
pogledom koji je govorio, "Zašto dovraga tipkaš u crkvi?"
(Smijeh)
Pa sam joj pokazao što sam bio pisao:
"Odi u crkvu, jedi krafne, kobasice,
slaninu, hot dogove, sladoled.
Nemaju pojma.
Šalju ljude u raj prerano!"
(Smijeh)
Ono, pa nije to plan.
(Smijeh)
Nemam pojma što je svećenik govorio ostatak mise.
Samo sam sjedio tamo,
moleći se da će me Bog iskoristiti da promijenim crkve.
Jer ovo nije plan.
Ne lažem, dva tjedna kasnije,
zove me Rick Warren.
Kaže mi, "Dr. Amen, provodimo jedan program
koji se zove Desetljeće sudbine narednih 10 godina u Saddlebacku.
Želim da kongregacija i ja postanemo zdravi.
Biste li mi pomogli?"
Bio sam ono, "O Bože, čini se da je Bog obraćao pažnju."
(Smijeh)
Ne čini mi se to često u životu, ali sam jako uzbuđen.
Zato smo sastavili program
pod nazivom "Danijelov plan: Božji recept za vaše zdravlje",
za 30 000 članova u Saddlebacku.
Dajemo im priliku da se predbilježe
za istraživački dio programa.
Sad imamo skoro 15 000 ljudi u svojoj istraživačkoj studiji.
Kako smo razvijali Danijelov plan, Saddleback
je povezan sa 400 000 crkvi diljem svijeta.
Sljedeće godine, nakon beta testiranja, izvozit ćemo ga.
Neopisivo sam uzbuđen zbog toga.
Sadržaj dostavljamo putem malih grupa.
Zašto? Jer ljudi ozdravljaju u grupama.
Ozdravljaju kao obitelji, ozdravljaju u grupama podrške.
I nakon tri mjeseca,
crkva je već izgubila 72 575 kilograma.
Javljaju nam napredak u energiji, snu, koncentraciji, kreativnosti, raspoloženju,
smanjenja astme, stresa, krvnog tlaka, šećera u krvi,
i mnogih lijekova.
Imamo svoj vlastiti menu "Danijelov plan", i opet sam suočen s izazovima.
Naime, još uvijek se borim da uklone krafne iz crkve.
Mogli biste moliti za mene.
(Smijeh)
Ne mogu biti uzbuđeniji nego što jesam
što sam dio nečega što ima potencijal da promijeni svijet
od crkve nadalje.
Ali znate, to se treba dogoditi i u školama.
Hrana koju tamo nude vašoj djeci je skandalozna,
istraživanja pokazuju
da povećava poremećaje u pažnji i ponašanju.
Trenutno su u časopisu The Lancet objavljene tri studije
koje kažu "stavite djecu na eliminacijsku dijetu,"
što u biti znači da izbacite sve smeće iz njihove prehrane.
I u tri mjeseca, 73% njih
pokazuju smanjenje simptoma preko 50%.
To nije teško.
No, moramo promijeniti svoje društvo.
Od tvrtki nadalje, od bolnica nadalje.
Posjetio sam tetku u bolnici,
rekao sam, "Moram te izvući odavde, ova hrana će te ubiti."
(Smijeh)
Zdravlje mozga i inovativnost usko su povezani.
Molim vas da mi pomognete u stvaranju svijeta koji je zdrav za mozak.
Hvala.
(Pljesak)